Tomas Norvoll

Tomas Norvoll () er ein norsk politikar frå Andenes i Nordland. Han representerte valkrinsen Nordland og Arbeidarpartiet i Stortinget frå 1993 til 2001.

Norvoll studerte mellomfag i offentleg politikk og administrasjon ved Universitetet i Tromsø, før han vart vald til stortingsrepresentant for Nordland som 21-åring. På Tinget var han begge periodane medlem i Kyrkje, utdannings- og forskningskomitéen. Arbeidarpartiet mista mandat gjennom stortingsvalet 2001, så Norvoll var 1. varamann til Stortinget 2001–05.

Etter åra i Stortinget var Norvoll tilsett i Kunnskapsparken Bodø AS. Hausten 2011 kom han inn i Nordland fylkesting og vart vald til leiar av  Arbeiderparti-gruppa og Plan- og økonomikomiteen. Oktober 2013 tok han over som leiar av fylkesrådet, ein posisjon han hadde til 2. september 2022. Han vart då utnemnt til statssekretær for arbeidsminister Marte Mjøs Persen i Støre-regjeringa.

Kjelder
stortinget.no

Kategori:Stortingsrepresentantar 1993-1997
Kategori:Stortingsrepresentantar 1997-2001
Kategori:Folk frå Andøy